CELEX: 22013A0921(01)
Language: sk
Date: 2013-09-21 00:00:00
Title: Dohoda medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach

21.9.2013   
            
            
               SK
            
            
               Úradný vestník Európskej únie
            
            
               L 251/1
            
         Dohoda medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach
   Podľa článku 4 dohody z 19. októbra 2005 medzi Európskym spoločenstvom a Dánskym kráľovstvom o právomoci a o uznávaní a výkone rozsudkov v občianskych a obchodných veciach (1) (ďalej len „dohoda“) uzavretej rozhodnutím Rady 2006/325/ES (2) pri každom schvaľovaní vykonávacích opatrení v súlade s článkom 74 ods. 2 nariadenia Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (3) Dánsko oznámi Komisii svoje rozhodnutie, či implementuje obsah vykonávacích opatrení.
   Vykonávacie nariadenie Komisie (EÚ) č. 1142/2011, ktorým sa stanovujú prílohy X a XI k nariadeniu Rady (ES) č. 4/2009 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti (4), bolo prijaté 10. novembra 2011. V súlade s článkom 3 ods. 2 dohody Dánsko už listom zo 14. januára 2009 oznámilo Komisii svoje rozhodnutie implementovať obsah nariadenia Rady (ES) č. 4/2009 (5) v rozsahu, v ktorom sa uvedeným nariadením mení nariadenie (ES) č. 44/2001 (6).
   V súlade s článkom 4 dohody Dánsko už listom z 11. januára 2012 oznámilo Komisii svoje rozhodnutie implementovať obsah vykonávacieho nariadenia (EÚ) č. 1142/2011. Znamená to, že sa ustanovenia vykonávacieho nariadenia (EÚ) č. 1142/2011 budú uplatňovať na vzťahy medzi Európskou úniou a Dánskom (7).
   Dánsko okrem toho listom z 20. februára 2013 (v nadväznosti na list z 9. marca 2011) Komisii doručilo konečné oznámenie o svojich príslušných orgánoch podľa článku 2 ods. 2 a článku 47 ods. 3 nariadenia (ES) č. 4/2009 a požiadalo o ich uznanie na účely príloh X a XI vykonávacieho nariadenia (EÚ) č. 1142/2011.
   Na účely prílohy X k nariadeniu (ES) č. 4/2009 stanovenej vykonávacím nariadením Komisie [článok 2 ods. 2 nariadenia (ES) č. 4/2009] sú príslušnými dánskymi správnymi orgánmi: Regionálna štátna správa (Statsforvaltningen) a Ministerstvo pre sociálne veci, deti a integráciu (Národná odvolacia komisia pre sociálne záležitosti, oddelenie pre rodinné záležitosti) [Social-, Børne-og Integrationsministeriet (Ankestyrelsen, Familieretsafdelingen)]. Na účely prílohy XI k nariadeniu (ES) č. 4/2009 stanovenej vykonávacím nariadením Komisie [článok 47 ods. 3 nariadenia (ES) č. 4/2009] je príslušným orgánom Ministerstvo spravodlivosti (Justitsministeriet).
   Tým, že Dánsko oznámilo dánske príslušné orgány, ktoré sa majú považovať za príslušné orgány podľa príloh X a XI k nariadeniu (ES) č. 4/2009 stanovených vykonávacím nariadením Komisie, vznikajú medzi Dánskom a Európskou úniou vzájomné povinnosti. Tieto úpravy článku 2 ods. 2 písm. b) a c) dohody nadobúdajú účinnosť dňom ich uverejnenia v Úradnom vestníku Európskej únie.
   
      (1)  Ú. v. EÚ L 299, 16.11.2005, s. 62.
   
      (2)  Ú. v. EÚ L 120, 5.5.2006, s. 22.
   
      (3)  Ú. v. ES L 12, 16.1.2001, s. 1.
   
      (4)  Ú. v. EÚ L 293, 11.11.2011, s. 24.
   
      (5)  Ú. v. EÚ L 7, 10.1.2009, s. 1.
   
      (6)  Ú. v. EÚ L 149, 12.6.2009, s. 80.
   
      (7)  Ú. v. EÚ L 195, 18.7.2013, s. 1.